EUROPA-KOMMISSIONEN Bruxelles, den 26.9.2018 COM(2018) 657 final 2018/0337(NLE) Forslag til RÅDETS AFGØRELSE om den holdning, der skal indtages på Den Europæiske Unions vegne ved det andet møde i partskonferencen under Minamatakonventionen om kviksølv i forbindelse med vedtagelsen af retningslinjer for miljøforsvarlig midlertidig oplagring af andet kviksølv end kviksølvaffald som omhandlet i konventionens artikel 10, stk. 2 og 3







BEGRUNDELSE 1.Forslagets genstand Dette forslag vedrører afgørelsen om den holdning, der skal indtages på Unionens vegne ved det andet møde i partskonferencen under Minamatakonventionen om kviksølv, i forbindelse med den påtænkte vedtagelse af retningslinjer for miljøforsvarlig midlertidig oplagring af andet kviksølv end kviksølvaffald som omhandlet i konventionens artikel 10, stk. 2 og 3. 2.Baggrund for forslaget 2.1.Minamatakonventionen om kviksølv Minamatakonventionen om kviksølv (i det følgende benævnt "konventionen") er det vigtigste internationale regelsæt til beskyttelse af menneskers sundhed og miljøet mod menneskeskabte udledninger og udslip af kviksølv og kviksølvforbindelser til luft, vand og jord Konventionen omfatter hele kviksølvcyklussen fra den primære kviksølvudvinding til bortskaffelse af kviksølvaffald, herunder midlertidig oplagring af andet kviksølv end kviksølvaffald og af blandinger af kviksølv med andre stoffer, herunder kviksølvlegeringer med en kviksølvkoncentration på mindst 95 vægtprocent, ("kviksølvblandinger") samt seks kviksølvforbindelser (kviksølv(I)chlorid, kviksølv(II)oxid, kviksølv(II)sulfat, kviksølv(II)nitrat, cinnober og kviksølvsulfid). Konventionen trådte i kraft den 16. august 2017. Den Europæiske Union og de fleste af dennes medlemsstater er parter i konventionen. 2.2.Partskonferencen Partskonferencen under konventionen (i det følgende benævnt "partskonferencen") påtager sig de opgaver, den tildeles ved konventionen, og skal med henblik herpå bl.a. overveje og træffe alle yderligere foranstaltninger, der måtte være nødvendige for at opfylde konventionens mål, herunder vedtagelsen af de relevante retningslinjer. I henhold til konventionens artikel 28 og afgørelse MC-1/1 om forretningsordenen, som blev vedtaget på det første møde i partskonferencen (den 24.-29. september 2017), har hver part én stemme. Som en regional organisation for økonomisk integration udøver Unionen dog sin stemmeret på områder, der henhører under Unionens kompetence, med et antal stemmer svarende til antallet af Unionens medlemsstater, der er parter i konventionen. Unionen anvender ikke sin stemmeret, hvis nogen af dens medlemsstater anvender deres stemmeret, og omvendt. 2.3.Partskonferencens påtænkte retsakt På det andet møde den 19. november 2019 skal partskonferencen vedtage retningslinjer for miljøforsvarlig midlertidig oplagring af andet kviksølv end kviksølvaffald som omhandlet i konventionens artikel 10, stk. 2 og 3 (i det følgende benævnt "den påtænkte retsakt"). Formålet med den påtænkte retsakt er at fastlægge retningslinjer med henblik på at sikre miljøforsvarlig midlertidig oplagring af andet kviksølv end kviksølvaffald og af kviksølvblandinger samt seks kviksølvforbindelser (kviksølv(I)chlorid, kviksølv(II)oxid, kviksølv(II)sulfat, kviksølv(II)nitrat, cinnober og kviksølvsulfid). I praksis er den påtænkte retsakt hovedsageligt relevant for oplagring af flydende metallisk kviksølv. I henhold til konventionens artikel 10, stk. 2 og 3, skal de foranstaltninger, som parterne træffer for at sikre miljøforsvarlig midlertidig oplagring, tage hensyn til de retningslinjer, der vedtages af partskonferencen. 3.Den holdning, der skal indtages på Unionens vegne Den holdning, der foreslås indtaget på Unionens vegne på partskonferencens andet møde, er at støtte vedtagelsen af den påtænkte retsakt.

Indholdet af den påtænkte retsakt er resultatet af processen i perioden mellem konferencerne, som blev iværksat på partskonferencens første møde ved afgørelse MC-1/18, hvorved sekretariatet anmodes om "at gennemføre yderligere revision af udkastet til retningslinjer" og at "fremlægge de reviderede retningslinjer på det andet møde til drøftelse og eventuel vedtagelse". EU's eksperter bidrog i væsentlig grad til denne proces ved at fremlægge bemærkninger til sekretariatet i overensstemmelse med tidsplanen i afgørelse MC-1/18. Det derved fremkomne udkast til retningslinjer, som blev revideret af sekretariatet, omfatter bemærkninger fra EU's eksperter og gav ikke anledning til yderligere bemærkninger fra EU, da retningslinjerne er forenelige med gældende EU-ret vedrørende større beholdninger af kviksølv, herunder Europa-Parlamentets og Rådets direktiv 2012/18/EU af 4. juli 2012 om kontrol med risikoen for større uheld med farlige stoffer. Ydermere anerkendes det i retningslinjerne, at de kan anvendes fleksibelt, især hvad angår mindre beholdninger. Den foreslåede holdning er i overensstemmelse med EU's politik og lovgivning om kviksølv, da konventionsparternes gennemførelse af den påtænkte retsakt vil bidrage til at reducere udledninger og udslip af kviksølv fra midlertidig oplagring og dermed bidrage til beskyttelsen af menneskers sundhed og miljøet, blandt andet inden for Unionen. Det er nødvendigt at fastlægge Unionens holdning, da konventionens parter, når disse retningslinjerne er vedtaget, vil skulle tage hensyn til dem, når de træffer foranstaltninger vedrørende miljøforsvarlig midlertidig oplagring af andet kviksølv end kviksølvaffald og af kviksølvblandinger samt af de seks pågældende kviksølvforbindelser. 4.Retsgrundlag 4.1.Proceduremæssigt retsgrundlag 4.1.1.Principper I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen". Begrebet "retsakter, der har retsvirkninger" indbefatter retsakter, der har retsvirkninger i medfør af de folkeretlige regler, som gælder for det pågældende organ. Det indbefatter også retsforskrifter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver". 4.1.2.Anvendelse på det foreliggende tilfælde Partskonferencen er et organ, der er nedsat ved en aftale, nemlig Minamatakonventionen om kviksølv. Den påtænkte retsakt, som partskonferencen skal vedtage, er en retsakt, der har retsvirkninger. Den påtænkte retsakt har retsvirkninger, fordi konventionsparterne skal tage hensyn til den, når de træffer foranstaltninger med henblik på at sikre miljøforsvarlig midlertidig oplagring af andet kviksølv end kviksølvaffald og af kviksølvblandinger samt seks kviksølvforbindelser (kviksølv(I)chlorid, kviksølv(II)oxid, kviksølv(II)sulfat, kviksølv(II)nitrat, cinnober og kviksølvsulfid). Den påtænkte retsakt hverken supplerer eller ændrer den institutionelle ramme for konventionen. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF. 4.2.Materielt retsgrundlag 4.2.1.Principper Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger. 4.2.2.Anvendelse på det foreliggende tilfælde Hovedformålet med og indholdet af den påtænkte retsakt vedrører miljøet. Det proceduremæssige retsgrundlag for den foreslåede afgørelse er derfor artikel 192, stk. 1, i TEUF. 4.3.Konklusion

Retsgrundlaget for forslaget til afgørelse bør være artikel 192, stk. 1, i TEUF sammenholdt med artikel 218, stk. 9, i TEUF. 2018/0337 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne ved det andet møde i partskonferencen under Minamatakonventionen om kviksølv i forbindelse med vedtagelsen af retningslinjer for miljøforsvarlig midlertidig oplagring af andet kviksølv end kviksølvaffald som omhandlet i konventionens artikel 10, stk. 2 og 3 RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 192, stk. 1, sammenholdt med artikel 218, stk. 9, under henvisning til forslag fra Europa-Kommissionen, ud fra følgende betragtninger: (1)Minamatakonventionen om kviksølv ("konventionen") blev indgået af Unionen ved Rådets afgørelse (EU) 2017/939 og trådte i kraft den 16. august 2017. (2)I henhold til afgørelse MC-1/1 om forretningsordenen, som blev vedtaget på det første møde i partskonferencen under konventionen, skal parterne bestræbe sig på at nå frem til konsensus om alle væsentlige spørgsmål. (3)På det andet møde i partskonferencen under konventionen den 19.-23. november 2018 skal der vedtages retningslinjer for miljøforsvarlig midlertidig oplagring af andet kviksølv end kviksølvaffald. (4)Den holdning, der skal indtages på Unionens vegne i partskonferencen under konventionen, bør fastlægges, da disse retningslinjer for miljøforsvarlig midlertidig oplagring af andet kviksølv end kviksølvaffald vil have retsvirkninger, eftersom parterne til konventionen vil skulle tage retningslinjerne i betragtning, når de træffer foranstaltninger vedrørende midlertidig oplagring. (5)EU bidrog til revisionen af udkastet til retningslinjer for miljøforsvarlig midlertidig oplagring inden for rammerne af ekspertarbejdet i perioden mellem konferencerne, som blev iværksat ved afgørelse MC-1/18, der blev vedtaget på det første møde i partskonferencen under konventionen; herefter anså Unionen det ikke for nødvendigt at foreslå yderligere ændringer til det udkast til de reviderede retningslinjer, som var resultatet af det nævnte arbejde mellem konferencerne. (6)Forslaget til retningslinjer om miljøforsvarlig midlertidig oplagring af andet kviksølv end kviksølvaffald bør derfor støttes. VEDTAGET DENNE AFGØRELSE: Artikel 1 Den holdning, der skal indtages på Unionens vegne på det andet møde i partskonferencen under konventionen, er følgende: På det andet møde i partskonferencen under konventionen støtter Den Europæiske Union vedtagelsen af retningslinjerne for miljøforsvarlig midlertidig oplagring af andet kviksølv end kviksølvaffald som omhandlet i konventionens artikel 10, stk. 2 og 3. Mindre ændringer af de dokumenter, der er omhandlet i første afsnit, kan vedtages af Unionens repræsentanter, uden at Rådet skal træffe yderligere afgørelse.